tomron87/hebrew-wikipedia-sentences-corpus huggingface dataset:
לסדרה תוכננה עונה שנייה, אך הוחלט לבטלה כדי לא ליצור אצל הצופים בלבול בין תפקידיהם של מאיה שואף ואלון אבוטבול בסדרה זו, לתפקידיהם בסדרה "האלופה 3", ששודרה באותה תקופה.
הסדרה מספרת על אלכס, תלמידת תיכון, שמנסה לברוח משיעור כתיבה, וכעונש על כך היא מתבקשת לכתוב, יחד עם קבוצת תלמידים, טור בעיתון בית הספר.
אלכס מסרבת ומבקשת מאביה שימציא בשבילה תירוצים.
הוא אינו מסכים, ולכן היא מבקשת זאת מרובי, חברה הטוב.
כשהיא מבקרת בספרייה, היא מתאהבת בירדן, נער בעל עיניים כחולות שעובד שם, ושוכחת שרובי הזמין אותה לפיצה.
כנקמה על כך שלא הגיעה לפגישה שקבעו, הוא לא מבקש מרננה, עורכת העיתון, לשחרר את אלכס מהעיתון.
כעבור זמן מה מגלה אלכס שהיא נהנית מהכתיבה.
אלכס פרידמן לוי (מאיה שואף) – תלמידה "מופרעת".
אמה, שהיתה פסיכולוגית דגולה, מתה, והיא גדלה עם אביה.
חברתם של איה ושל רובי.
נוח לוי (אלון אבוטבול) – עורך דין ואלמן.
אוהב לשמוע קלטות של אשתו המנוחה וללמוד מהן.
אמה של אלכס (עלית קרייז) – מנטורית ומגישת טלוויזיה שהלכה לעולמה בטרם עת.
השפעתה על בני המשפחה ניכרת לאורך הסדרה.
לירי פרידמן לוי (דפנה מלצר) – אחותה הקטנה של אלכס.
אניטה - האמרגנית של לירי.
ירדן (מקס אולארצ'יק) – ספרן.
בן זוג של מאי ולאחר מכן של איה.
איה (עמית פרקש) – חברתה הטובה של אלכס.
בת זוגו של מיכאל ולאחר מכן של ירדן.
רובי (יואב כורש) – חבר טוב של אלכס.
רננה (שירי גדני) – עורכת העיתון.
מאמינה בעתידה של אלכס ככותבת.
מיכאל (דניאל ליטמן) – בן זוגה לשעבר של איה.
אלכס בן-ארי (נולד בי"א בתמוז ה'תשל"ג, 11 ביולי 1973) הוא משורר, עורך ומתרגם ישראלי.
בן-ארי נולד בשנת 1973 בברית המועצות, ועלה עם משפחתו לישראל כשהיה בן שלוש.
למד ב"תיכון חדש" בחולון ושירת בצה"ל בחיל המודיעין, לאחר מכן למד מתמטיקה ומדעי המחשב באוניברסיטת בר-אילן.
בוגר המחזור השלישי של "כתת השירה" של הליקון (1996).
לאורך השנים פרסם שירים ותרגומי שירה בכתבי עת רבים ובהם קשת החדשה, משיב הרוח, הליקון, תרבות וספרות הארץ, אורות ודג אנונימי.
כתב היד של ספר שיריו הראשון, "ימים סמויים", התקבל למפעל קסת לספרות ביכורים, וראה אור בשנת 2008 בהוצאת כרמל ובעריכת דוד וינפלד, הספר זכה
בציון לשבח בפסטיבל השירה מטולה לשנת 2008 וב"פרס הליקון על שם המשורר רמי דיצני" לשנת 2014. ספר שיריו השני, "קורת השער" מורכב משירי האיקו וראה אור בסדרת "כבר" לשירה ובעריכת ליאת קפלן.
ספר שיריו השלישי, "התקווה 69" ראה אור ב-2018 בהוצאת מקום לשירה.
זהו ספר שירה קונספטואלי המורכב מ-69 גרסאות של ההמנון שיוצרו באמצעות מילון אבן-שושן בפרוצדורה שהיא הרחבה של טכניקת ה-S+7 של אוליפו.
חלקו השני של הספר הוא תיעוד מוער של ההתכתבות המסועפת שניהל המחבר עם חברות המזכירות המדעית של האקדמיה ללשון העברית אודות יצירת 69 שירי הספר.
ספר שיריו "מים מים" (הוצאת 'דפוס בית', 2020) הוא ספר שירי מחיקה המייצר מחדש את ספרו הראשון "ימים סמויים" באופן שבו כל שיר בספר החדש נוצר על ידיד מחיקה של מילים מתוך השיר בעמוד המקביל לו ב"ימים סמויים".
הספר נוצר ברובו במהלך שהות אמן בבית שלום אש בבת-ים מטעם מוזיאון בת-ים לאמנות (מובי).
סדרת דימויים של סימני מחיקה שנוצרו בתהליך העבודה הפכה לתערוכה שהוצגה בבית שלום אש במהלך אפריל 2021. הספר עצמו, יחד עם צמד עבודות וידאו המתחקות אחר תהליכי מחיקה הוצגו במהלך אפריל-מאי 2021 בגלריה "ביתא" בירושלים כחלק מן התערוכה "מה אמרת?" באוצרותה של אלפא חיימוב.
ב-2021 ראה אור ספר שירי הייקו נוסף פרי עטו, "גשם שיורד לאט יותר" בהוצאת 'ירח חסר', שהיא הוצאת ספרים להייקו בעברית שבן-ארי הוא ממקימיה יחד עם יעקב רז, דרור בורשטיין, יובל אדו-טל וליאת קפלן.
ספר שיריו הששי, "צי", ראה אור בקיץ 2023 בסדרת 'כבר' לשירה בהוצאת מוסד ביאליק (עורכת הספר והסדרה – ליאת קפלן).
זהו ספר שירה לירית, הראשון של בן-ארי מאז ספרו הראשון, "ימים סמויים".
ב-2024 ערך את גליונו הראשון של כתב העת המקוון רֶסֶן – ליצירה אילוצית וחישובית בעברית.
צי, (מוסד ביאליק – סדרת כבר לשירה, 2023)
גשם שיורד לאט יותר, (הוצאת ירח חסר, 2021)
קורת השער, (מוסד ביאליק – סדרת כבר לשירה, 2015)
ימים סמויים, (הוצאת כרמל, 2008)
רוברטה בירי, הדף, בחר ותרגם אלכס בן-ארי (הוצאת ירח חסר, 2020)
ליאור זלמנסון, יש לנו דרכים לגרום לך ליהנות, סדרת "נוסח" לשירה (מקום לשירה, 2021)
אנתולוגיה לכתיבה מושגית בעברית (2) – גיליון ננופואטיקה 19 (מקום לשירה, 2020)
תומר ליכטש, שירים טיפוסיים , סדרת "נוסח" לשירה (מקום לשירה, 2019)
יונתן רז-פורטוגלי, הילה טוני נבוק, אם כרגע מה שבוער בך זה פילאטיס, בזה את צריכה להתמקד (לוקוס, 2018)
אנתולוגיה לכתיבה מושגית בעברית – גיליון ננופואטיקה 8 (מקום לשירה, 2016)
גארי הות'ם, יותר חלונות מבית, בחר ותרגם דרור בורשטיין (הוצאת ירח חסר, 2016)
קרוליין גורליי, הפוגה בטרם חושך, בחר ותרגם דרור בורשטיין (הוצאת ירח חסר, 2018)
קמץ, אנתולוגיה של שירי הייקו מאת חברי" קבוצת ירח חסר" (הוצאת ירח חסר, 2016)
קיראן דסאי, מהומה בגן הגויאבות (הוצאת כנרת, 1999)
דהארמה סינג קהאלסה, המוח – זיכרון וחשיבה: כיצד לשפר את יכולת המוח ולהאריך את ימיו (הוצאת כתר, 1999)
אקסל שפלר, פתגמים מפה ומשם (הוצאת כנרת, 2000)
גרג בר, מוזיקת דם (הוצאת כתר, 2001)
עיר-סיפור 2, תערוכת איור ושירה על קירות בניינים בירושלים, מרץ 2017
הוא אמר על קיר, המרכז לאמנות דיגיטלית, חולון, נובמבר 2019 (במסגרת פסטיבל פרינטסקרין)
פעולה מתוזמנת, תערוכה קבוצתית, בית הנסן, יוני 2020
שיירים - דימויי מחיקה, בית שלום אש, בת-ים, אפריל 2021
מה אמרת?, תערוכה קבוצתית, גלריה ביתא, ירושלים, אפריל-מאי 2021
פרשת מים, תערוכה קבוצתית, המרכז לאמנות דיגיטלית, חולון, נובמבר 2021
"שיחה בין כמה אמנים על איך נוצרת תמונה", תערוכת פופ-אפ קבוצתית, גלריה נולובז, דצמבר 2021
cuplings, מיצב, כוסות קפה חד-פעמיות וטקסט, גלריה גרוסו מודו, ספטמבר 2023
מקום נפלט, תערוכה קבוצתית, גלריה עין הוד, ספטמבר 2023
אסור לגעת בחלקים החמים, תערוכה זוגית עם הגר ציגלר, גלריה אחד העם 9, נובמבר-פברואר 2024-2025
עיקבה, תערוכה קבוצתית, גלריה מוסררה, ירושלים, נובמבר 2025 - ינואר 2026, אוצר: יוני ניב
מסע שירה, התכנסויות של הקשבה משותפת לקולאז' של שירה עברית, פסטיבל 2, סטודיו 'תוצרת בית', אוקטובר 2025
כותל המחיקות, מיצב השתתפותי של מחיקה קולקטיבית מעיתוני היום, הספרייה הלאומית, מרץ 2025
מחרב נומג, עבודה לכוסות ושחקנים יחד עם קבוצת תיאטרון רות קנר, דצמבר 2023 - ינואר 2024
התקווה 69 - ואריאציות להמנון הלאומי, פיי שפירו ואלכס בן ארי, בימוי: ניצן כהן, פסטיבל א-ז'אנר, תיאטרון תמונע, 2018
להיטס, קאברים ללהיטי ענק מתורגמים לעברית, אמנים שונים, לבונטין 7, אפריל 2012
אלחנדרו "אלכס" גרימלדו גרסיה (בספרדית: Alejandro "Álex" Grimaldo García; נולד ב-20 בספטמבר 1995 בוולנסיה שבספרד) הוא כדורגלן ספרדי המשחק בעמדת המגן השמאלי בקבוצת באייר לברקוזן ובנבחרת ספרד.
בגיל 11 החל לשחק במחלקת הנוער של ולנסיה, ובגיל 13 עבר למחלקת הנוער של ברצלונה.
ב-4 בספטמבר 2011 ערך גרימלדו את הופעת הבכורה שלו בברצלונה אתלטיק, קבוצת המילואים של ברצלונה, כששיחק 90 דקות בניצחון 0–4 על קרטחנה במסגרת המחזור השלישי בליגה הספרדית השנייה.
הופעה זו הפכה אותו לשחקן הצעיר ביותר בתולדות הליגה הספרדית השנייה, כשהוא בן 15 ו-349 ימים.
זו גם הייתה הופעתו היחידה בעונת 2011/12.
ב-23 בפברואר 2013 נפצע גרימלדו בברכו והושבת לשארית עונת 2012/13. עד לפציעתו ערך 24 הופעות ליגה.
הוא חזר לפעילות בחודש ינואר 2014, ועד לסוף עונת2013/14 ערך 14 הופעות ליגה.
ב-13 בספטמבר 2014 הבקיע גרימלדו את שער הבכורה שלו, שער בדקה ה-38 בניצחון 2–3 על דפורטיבו אלאבס במסגרת המחזור הרביעי בליגה.
ב-25 באפריל 2015 הורחק גרימלדו לראשונה בקריירה, לאחר שצבר שני כרטיסים צהובים בניצחון 1–2 על פונפראדינה במסגרת המחזור ה-35 בליגה.
גרימלדו ערך 36 הופעות ליגה והבקיע 4 שערים בעונת 2014/15, שהסתיימה בירידתה של ברצלונה ב' לליגה הספרדית השלישית.
גרימלדו ערך 17 הופעות ליגה והבקיע 2 שערים בחצי הראשון של עונת 2015/16.
ב-29 בדצמבר 2015, לקראת סיום חוזהו בברצלונה, חתם גרימלדו על חוזה עד לשנת 2021 בבנפיקה ליסבון.
בנפיקה ליסבון שילמה 1.5 מיליון אירו עבור השחקן, וברצלונה תקבל אחוזים מרווח עתידי על השחקן.
ב-26 בינואר 2016 ערך גרימלדו את הופעת הבכורה שלו במועדון, כשנכנס כמחליף בדקה ה-62 בניצחון 1–6 על מוריירנסה במסגרת גביע הליגה הפורטוגלית.
ב-29 בפברואר ערך את הופעת הבכורה שלו בליגת העל הפורטוגלית, כששיחק 90 דקות בניצחון 0–2 על אוניאו מדיירה במסגרת המחזור ה-24.
ב-21 במאי 2023 חתם בבאייר לברקוזן מהבונדסליגה בחוזה לארבע שנים בהעברה חופשית וזכה איתה בעונתו הראשונה בדאבל הגרמני (גביע ואליפות) והיה שותף לזכייה הראשונה אי פעם של המועדון בבונדסליגה.
גרימלדו היה חלק מנבחרת ספרד עד גיל 19 שזכתה באליפות אירופה עד גיל 19 לשנת 2012. בנובמבר 2023 זומן לראשונה לנבחרת הבוגרת לקראת המשחקים נגד ו במוקדמות יורו 2024. הוא ערך את הופעתו הבכורה בניצחון 3-1 על קפריסין, בה בישל את השער השני.
נכלל בסגל נבחרת ספרד לטורניר יורו 2024.
שחקן ההגנה של החודש בליגה הפורטוגלית: פברואר 2019, דצמבר/ינואר 2022-23, פברואר 2023
שער החודש בליגה הפורטוגלית: ינואר 2019, אוגוסט 2021
שחקן החודש בבונדסליגה: אפריל 2024
אלכס מייקל ג'נינגס הוא שחקן אנגלי שעבד עם הלהקה השייקספירית המלכותית ועם התיאטרון המלכותי הלאומי.
ג'נינגס זכה שלוש פעמים בפרס אוליבייה לתיאטרון בריטי עבור ההצגות "Too Clever by Half" ב-1988, "פר גינט" ב-1996, ו"גבירתי הנאווה" ב-2003. הוא השחקן היחיד שזכה בפרס אוליבייה בקטגוריות הדרמה, המחזמר, והקומדיה.
ב-2006 גילם את הנסיך צ'ארלס בסרט "המלכה".
ג'נינגס נולד וגדל במחוז אסקס, אנגליה שבממלכה המאוחדת, בנם של פגי פטרישה (לבית מאהוני) ומייקל תומאס ג'נינגס.
התחנך בבית הספר התיכון Abbs Cross Technical High School שבהורנצ'רץ'.
אחר כך למד אנגלית ותיאטרון באוניברסיטת ווריק, וסיים את לימודיו ב-1978. הוא סיפר שההצגה הראשונה שצפה בה בתיאטרון האולד ויק שבלונדון, כשהיה תלמיד בתיכון, היוותה השראה לשאיפתו להיות שחקן.
הוא למד משחק במשך כשנתיים בבית הספר למשחק תיאטרון בריסטול אולד ויק.
הקריירה של ג'נינגס החלה בשנת 1985 בתיאטרון רפרטוארי בהופעה במגוון תפקידים בהם בדמות מקסימיליאן רובספייר במחזה "סקרלט פימפרנל".
הוא פגש את הבמאי ניקולס הייטנר בהפקה זו ומאז עבד איתו פעמים רבות.
ב-1988 זכה בפרס אוליבייה להופעה הקומית הטובה ביותר על משחקו בתפקיד גלומוב במחזה "Too Clever by Half" בתיאטרון האולד ויק.
שנה אחר כך היה מועמד שוב לפרס אוליבייה באותה קטגוריה על גילום הדמות דורנטה במחזה "The Liar".
ג'נינגס שיחק עם התיאטרון המלכותי הלאומי במספר מחזות בהם בתפקיד לאונטס במחזה "אגדת חורף" ובתפקיד הראשי במחזה "אלברט ספיר".
ב-2002 הופיע ג'נינגס בהפקה מחודשת של קמרון מקניטוש וטרוור נאן למחזמר "גבירתי הנאווה" בתיאטרון דרורי ליין וזכה על תפקידו בפרס אוליבייה לשחקן הטוב ביותר במחזמר.
הוא היה אמן עמית בלהקה השייקספירית המלכותית.
ב-2007 שיחק בתפקיד גארי אסנדיין במחזה "Present Laughter" מאת נואל קאוורד בתיאטרון המלכותי הלאומי.
ב-2011 גילם ג'נינגס את דמותו של מיכאיל בולגקוב בהפקה של התיאטרון הלאומי למחזה "Collaborators".
ב-2014 שיחק בתפקיד וילי וונקה במחזמר "צ'ארלי ומפעל השוקולד" בבימויו של סם מנדס בתיאטראות וסט אנד שבלונדון.
הוא החליף בתפקיד את השחקן דאגלס הודג'.
בקולנוע שיחק ג'נינגס בתפקיד צ'ארלס, נסיך ויילס בסרט "המלכה" בבימויו של סטיבן פרירס ובכיכובה של הלן מירן.
עוד הופיע בסרט "רקוויאם המלחמה", בעיבוד הקולנועי של ה-RSC למחזה "חלום ליל קיץ", שיחק בתפקיד לורד מארק בסרט "כנפי היונה", הופיע בסרט המוזיקלי "יוסף וכתונת הפסים המשגעת" ובסרט הפעולה "The Four Feathers".
ב-2015 גילם ג'נינגס את המחזאי אלן בנט בסרט הקולנוע "הליידי בקרוואן", לצדה של השחקנית מגי סמית'.
את הסרט ביים ניקולס הייטנר שעבד עמו במשך שנים בתיאטרון.
ב-2021 שיחק את דמותו של בר הוראס וילסון בסרט של נטפליקס "מינכן, על סף מלחמה".
בין הופעותיו של ג'נינגס בטלוויזיה היו התוכניות "The State Within", "כל אנשי סמיילי", "The Franchise Affair", "המפקח מורס", "לואיס", "אלפונסו בונזו", התפקיד הראשי בסדרה "Ashenden", "ללכת שבי אחריו", "המפקח אליין", "זמנים קשים", "Bad Blood" והסדרה "לונדון" של פיטר אקרויד.
ברדיו השתתף בתסכיתים כמו "קזינו רויאל", "דרכו של עולם", "Strange Meeting", וורביס ב"אלים קטנים" ובעיבוד ל"בית ממכר עתיקות".
בנוסף הקליט ג'נינגס ספרי שמע בהם "הסוס ונערו", "אל מחוץ לכוכב השותק" ואת "פרלנדרה" מאת ק.ס.
לואיס, "20,000 מיל מתחת למים" מאת ז'ול ורן ואת "Attention All Shipping" מאת צ'ארלי קונלי .
הוא גם קריין קבוע ברדיו ה-BBC בתוכנית "ספר לפני השינה".
ב-2007 גילם את הכומר האטון בסדרת הטלוויזיה "קרנפורד" של ה-BBC.
עוד שיחק בתפקיד ג'ון לה מסוריר בדרמה "הנקוק וג'ואן".
ב-2009 הופיע ג'נינגס בדמות בנג'מין בריטן במחזה "The Habit of Art".
ב-2010 שיחק בתפקיד קפטן שיפשייפ בסדרת הטלוויזיה לילדים "Grandpa In My Pocket" בערוץ CBeebies.
עוד באותה שנה כיכב בסרט "בל היפה".
הוא הופיע בתפקיד הנרי טיזרד בסרט "Castles in the Sky".
מ-2011 עד 2014 שיחק ג'נינגס בתפקיד אלן קאודרי QC בסדרה המשפטית "הגלימה" של ערוץ BBC One.
ביוני 2008 הופיע ג'נינגס לראשונה באופרה בהפקה של רוברט קרסן ל"קנדיד" מאת ברנשטיין, בו שיחק בתפקיד וולטר ובתפקיד דוקטור פאנגלוס.
ב-2006 הקליט גרסה מקוצרת של הספר "A Spot of Bother" מאת מארק האדון.
ג'נינגס זכה בשלושה פרסי אוליבייה לתיאטרון בריטי:
1988: "Too Clever by Half" - פרס אוליביה להופעה הקומית הטובה ביותר
1996: "פר גינט" מאת הנריק איבסן - פרס אוליבייה לשחקן הטוב ביותר
2003: "גבירתי הנאווה" בתפקיד הנרי היגינס בבימויו של טרוור נאן - פרס אוליבייה לשחקן הטוב ביותר במחזמר
האמפרי יוזהמחילה The Forgiven לורד סוונת'ורן 2023 Your Christmas or Mine 2 האמפרי יוז 2024 בליץ Blitz ויקטור סמית' 2025העוקץ הפיניקי (אנ') The Phoenician Scheme ברודקלות'
אלכס גדלקין (נולד ב-26 במרץ 1974) הוא איש ציבור ישראלי, שכיהן כראש העיר בפועל של נצרת עילית בין השנים 2013–2015. משנת 2016 מכהן כממלא מקום ראש העיר.
יו"ר ועדת המשנה לתכנון ובניה, ראש רשות הרישוי, חבר ועדה מחוזית לתכנון ובניה.
גדלקין נולד בברית המועצות ועלה לישראל בשנת 1990, לאחר מכן ובמהלך שנותיו הראשונות בישראל עבד כספר בנצרת עילית.
התנדב והוביל ארגונים רבים בעזרה ותמיכה לכל האוכלוסיות
בשנת 2008 החל לכהן כחבר מועצת העיר נצרת עילית.
כחבר מועצה החזיק גדלקין בתיק הקליטה, בתיק הצעירים ובתיק התרבות, ושימש כיו"ר ועדת היגוי לקליטה ועליה.
שימש כסגן וכממלא מקום ראש העיר.
במרץ 2014 החליטה ועדת ההשעיה של משרד הפנים להשעות את ראש העיר שמעון גפסו לארבעה חודשים מכהונת ראש העירייה, ובתום תקופה זו הוארכה השעייתו בשלושה חודשים נוספים.
בזמן השעייתו, נבחר גדלקין, ראש הסיעה הגדולה ביותר במועצת העיר, ישראל ביתנו, למלא את מקומו במינוי זמני כראש העירייה בפועל.
ב-19 בפברואר 2015 הורשע גפסו בבית המשפט המחוזי בחיפה בלקיחת שוחד בהמשך נגזר עליו עונש של 6 חודשי עבודות שירות וקנס בסך 20 אלף ש"ח, ללא קלון.
כיוון שלא הוטל עליו קלון, חזר גפסו לכהן כראש העירייה וגדלקין סיים את תפקידו כממלא מקום ראש העיר.
היועץ המשפטי לממשלה, יהודה וינשטיין, פנה בבקשה להשעות את גפסו פעם נוספת, עקב החשד הנוסף התלוי נגדו, ובעקבות זאת הוסכם שגפסו יצא לחופשה עד לסיום ההליך הפלילי.
בתפקיד ראש עיריית נצרת עילית כיהן מאז חודש מאי נתנאל טויטו.
באפריל באותה שנה גפסו הורשע בתיק הראשון שבו הואשם ללא אות קלון, חזר למשרדו וגדלקין הודח.
לאחר מכן פקידו על ידי מועצת העיר והוחלף בנתנאל טויטו.
בין השנים 2010–2015 עמד בראש דירקטוריון החברה לפיתוח נצרת עילית ובראש האגודה למלחמה בסרטן בנצרת עילית, תפקיד אותו הוא ממלא עד היום.
כיום גדלקין מכהן כממלא מקום וכסגן ראש העיר רונן פלוט, במקביל מכהן כיו"ר דירקטוריון המתנ"סים ויו"ר ועדת המשנה לתכנון ובניה בעיר נוף הגליל.
בשנת 2018 נבחר שוב לתפקיד ממלא מקום ראש העיר.
ב-2020 נבחר לחבר בוועדה מחוזית צפון תכנון ובניה.
באפריל 2022 נבחר לתפקיד יו"ר מרכז מפלגת "ישראל ביתנו".
נכון לשנת 2025, גדלקין נשוי ואב לשניים.
אלכסנדר ג'וזף "אלכס" גרסבאך הוא כדורגלן אוסטרלי המשחק בעמדת המגן השמאלי בקבוצת וסטרן סידני וונדררס ובנבחרת אוסטרליה.
גרסבאך עבר במספר מחלקות נוער, עד שבשנת 2012 הגיע ל-AIS מהליגה האוסטרלית השנייה.
בשנת 2013 הוא ערך 16 הופעות בקבוצה הראשונה של המועדון, ואף הבקיע שער.
ב-20 ביולי 2014 חתם גרסבאך בסידני מליגת העל האוסטרלית לשתי עונות, וקיבל את חולצה מספר 13, שלאחריה קיבל את חולצה מספר 16. ב-11 באוקטובר 2014 ערך גרסבאך את הופעת הבכורה שלו בליגה, כשנכנס כמחליף בדקה ה-69 בתיקו 1-1 נגד מלבורן סיטי במסגרת המחזור הראשון.
בעונתו הראשונה במועדון הוא ערך 22 הופעות ליגה, ובעונתו השנייה, בה לבש את חולצה מספר 3, הוסיף גרסבאך עשר הופעות, לפני שעזב את הקבוצה.
ב-31 בינואר 2016 חתם גרסבאך ברוזנבורג מליגת העל הנורווגית.
ב-19 במרץ הוא ערך את הופעת הבכורה שלו במועדון, כששיחק 90 דקות בניצחון 1-0 על סטרומסגודסט במסגרת המחזור השני בליגה.
בעונתו הראשונה במועדון הוא זכה הן באליפות נורווגיה והן בגביע הנורווגי.
בינואר 2018 הושאל ללאנס הצרפתית.
בינואר 2019 הושאל לנאק ברדה ההולנדית.
ב-4 ביוני 2016 ערך גרסבאך את הופעת הבכורה שלו בנבחרת אוסטרליה, כשנכנס כמחליף בדקה ה-82 בניצחון 1-0 על נבחרת יוון במשחק ידידות.
אלכס גרסיה מנדוסה (בספרדית: Alex García Mendoza; נולד ב-2 ביוני 1993) הוא ג'ודוקא קובני.
מנדוסה מתחרה בקטגוריית המשקל מעל 100 ק"ג והוא זוכה מדליית הארד מאליפות העולם במשקל פתוח משנת 2017. מנדוסה מחזיק במדליית ארד מהמשחקים הפאן-אמריקאיים משנת 2015 ובארבע מדליות מהאליפות הפאן-אמריקאית.
המדליה המשמעותית הראשונה של מנדוסה בקריירה המקצועית הייתה באליפות הפאן-אמריקאית בשנת 2013 שנערכה בסן חוסה בה זכה במדליית הארד בקטגוריית המשקל מעל 100 ק"ג.
בשמינית הגמר הוא ניצח את דארל קסטיו מגואטמלה, ברבע הגמר את דשון הווארד האמריקאי, בחצי הגמר הפסיד לרפאל סילבה הברזילאי ונשר לקרב על מדליית הארד שם גבר על פרדי פיגרואה מאקוודור.
ביוני 2014 הוא השתתף בגראנד פרי הוואנה שבקובה וסיים במקום השביעי.
באפריל 2015, מנדוסה זכה במדליית ארד באליפות הפאן-אמריקאית שנערכה באדמונטון לאחר שגבר על רמון פילטה מהונדורס בקרב על המדליה.
ב-14 ביולי הוא התחרה במשחקים הפאן-אמריקאיים שנערכו בטורונטו וזכה במדליית הארד לאחר ששוב ניצח את רמון פילטה בקרב על המדליה.
ב-24 בינואר 2016, זכה מנדוסה במדליית ארד בגראנד פרי הוואנה לאחר שגבר בקרב על המדליה על אנדריי וולקוב הרוסי לעיני הקהל הביתי.
ב-30 באפריל הוא התחרה באליפות הפאן-אמריקאית שנערכה בהוואנה וזכה במדליית הארד הרביעית שלו באליפויות היבשת.
ב-12 באוגוסט, מנדוסה השתתף באולימפיאדת ריו, התחרה בקטגוריית המשקל מעל 100 ק"ג וסיים במקום החמישי.
בקרב הראשון ניצח את מוקאמדמורוד אבדורקמונוב מטג'יקיסטן ובשמינית הגמר ניצח את בארנה בור ההונגרי.
ברבע הגמר הוא הפסיד להיסאיושי הראסווה היפני ונשר לקרבות בית הניחומים שם ניצח את יורי קראקובצקי מקירגיזסטן ועלה לקרב על מדליית הארד שם הפסיד בעונשים לאורי ששון הישראלי.
באפריל 2017 הוא התחרה באליפות הפאן-אמריקאית שנערכה בפנמה סיטי וזכה לראשונה במדליית הזהב.
ברבע הגמר ניצח את דויד גומז המקסיקני, בחצי הגמר את רואן איסקיירדו הברזילאי ובגמר גבר על הקטור קמפוס הארגנטינאי.
ב-18 ביוני מנדוסה זכה במדליית הכסף בגראנד פרי קנקון לאחר שהפסיד בקרב הגמר לדויד מורה הברזילאי.
ב-11 בנובמבר, מנדוסה התחרה באליפות העולם הפתוחה שנערכה במרקש וזכה במדליית הארד.
בקרב הראשון ניצח את מבגניק נדיאייה מסנגל ובשמינית הגמר ניצח את אדלאן ביסולטנוב הרוסי לאחר שיריבו ספג שלושה עונשים.
ברבע הגמר הוא הפסיד לקוקורו קגאורה היפני לאחר שספג שלושה עונשים ונשר לקרבות בית הניחומים שם ניצח את אלכסנדר מיכאילין הרוסי ועלה לקרב על מדליית הארד שבו גבר על בן-ארצו אנדי גראנדה הקובני.
ב-17 בדצמבר מנדוסה התחרה בטורניר המאסטרס שנערך בסט.
פטרסבורג וזכה במדליית הארד כשניצח את מאצ'יי סרנאצקי הפולני בקרב על המדליה.
מרקש 2017: מדליית ארד בקטגוריית המשקל הפתוח
טורונטו 2015: מדליית ארד בקטגוריית המשקל מעל 100 ק"ג
סן חוסה 2013: מדליית ארד בקטגוריית המשקל מעל 100 ק"ג
אדמונטון 2015: מדליית ארד בקטגוריית המשקל מעל 100 ק"ג
הוואנה 2016: מדליית ארד בקטגוריית המשקל מעל 100 ק"ג
פנמה סיטי 2017: מדליית זהב בקטגוריית המשקל מעל 100 ק"ג
גראנד פרי הוואנה 2016: מדליית ארד
גראנד פרי קנקון 2017: מדליית כסף
טורניר המאסטרס 2017: מדליית ארד
שרלוט אלכסנדרה ג'ונס היא מנחת טלוויזיה וולשית.
ג'ונס נולדה בעיירה אמנפורד שבוויילס ויש לה אחות צעירה, היא התחנכה בבית ספר בשפה הוולשית, כילדה למדה בלט, תיאטרון, קולנוע וטלוויזיה באוניברסיטת אבריסטווית' וביצעה את מבחן הסיום שלה בספרד כשהשתתפה בתוכנית המציאות "Prickly Heat", לאחר סיום לימודיה החלה לעבוד ב-BBC.
משנת 2010 היא מנחה את מגזין הטלוויזיה "The One Show".
היא הייתה חברה בצוות עיתונאי ה-BBC שסיקר את חתונת הנסיך ויליאם וקתרין מידלטון, והיא שימשה ככתבת שטח בעיירת הולדתה של קייט מידלטון.
היא הגישה את הניקוד של הממלכה המאוחדת באירוויזיון 2011.
בשנת 2011 השתתפה בעונה התשיעית של "Strictly Come Dancing" (הגרסה הבריטית של "רוקדים עם כוכבים") והגיעה למקום החמישי.
ב-6 בפברואר 2015, במהלך פרק של "The One Show", הוכרז כי ג'ונס התארסה לצ'ארלי תומסון, סוכן ביטוח ניו זילנדי.
ב-31 בדצמבר 2015, נישאו הזוג בטירת קרדיף .
אלכס ג'ון גרוֹזה היה כדורסלן ומאמן כדורסל אמריקאי, ששיחק בליגת ה-NBA בשנים – לפני שהושעה מהליגה בגין סקנדל הימורים שהיה מעורב בו כשחקן באוניברסיטת קנטקי.
קריירת מכללות ונבחרת ארצות הברית
גרוזה נולד וגדל בעיר מרטינס פרי שבאוהיו, כאחיו הצעיר של שחקן הפוטבול לו גרוזה, אחד השחקנים הבולטים בתולדות קבוצת קליבלנד בראונס.
בין השנים 1945–1949 למד באוניברסיטת קנטקי, והוביל את קבוצת הכדורסל שלה לשתי זכיות רצופות באליפות טורניר המכללות ב-1948 וב-1949. בשתי עונות אלו נבחר ל-MVP של פיינל פור ה-NCAA, וכן לחמישיית העונה של ליגת המכללות עם ממוצעים של 11.7 ו-20.5 נקודות למשחק, בהתאמה.
בקיץ 1948 השתתף באולימפיאדת לונדון כחבר נבחרת ארצות הברית בכדורסל, והוביל אותה לזכייה במדליית הזהב עם שיא קבוצתי של 11.1 נקודות בממוצע למשחק.
גרוזה נבחר על ידי אינדיאנפוליס אולימפיאנס בבחירה השנייה של דראפט ה-NBA 1949, אחרי האווי שאנון.
לצידו של גרוזה נבחרו על ידי האולימפיאנס חמישה שחקנים נוספים ששיחקו עמו בקנטקי, כולל הרכז ראלף בירד.
בעונת הרוקי שלו קלע 23.4 נקודות למשחק והוביל את קבוצתו למאזן הרביעי בטיבו בליגה, 39–25. בסיבוב הפלייאוף הראשון גברו האולימפיאנס על שבויגן רד סקינס בתוצאה 2–1, אך בשלב הבא הפסידו לאנדרסון פקרס בתוצאה זהה.
בסיום העונה נבחר גרוזה לחמישיית העונה הראשונה ב-NBA, וכן זכה באופן בלתי רשמי בתואר רוקי השנה; באותה תקופה זוכי הפרס נבחרו על ידי קבוצת עיתונאים, והפרס לא הוכר באופן רשמי על ידי הליגה.
בעונתו השנייה בליגה, , העמיד ממוצע של 21.7 נקודות למשחק ונבחר להשתתף במשחק האולסטאר לצד חברו לקבוצה ראלף בירד.
אינדיאנפוליס סיימה את אותה עונה במקום השמיני בליגה והודחה בסיבוב הפלייאוף הראשון על ידי לוס אנג'לס לייקרס, על אף יכולת נהדרת של גרוזה שקלע 32.3 נקודות למשחק מול ג'ורג' מייקן.
גרוזה נבחר בשנית לחמישיית העונה, והשלים עונה שנייה ברציפות כשחקן בעל אחוזי הקליעה הגבוהים בליגה, עם 47.8% ו-47.0% בהתאמה.
הייתה זו גם העונה השנייה ברציפות אותה מסיים גרוזה כשחקן בעל ממוצע הנקודות השני בגובהו בליגה, אחרי ג'ורג' מייקן.
בקיץ 1951 נחשפה שערוריית הימורים שהיו מעורבים בה 33 שחקנים משבע אוניברסיטאות שונות בליגת המכללות האמריקאית, בין השנים 1947–1950. בין החשודים היו גרוזה ובירד, אשר הושעו מליגת ה-NBA לצמיתות לאחר שהודו בחקירתם כי מכרו משחקים כשחקני קנטקי בעונת 1948/1949. מאז המקרה לא שב גרוזה לשחק כדורסל.
בשנת 1959 מונה גרוזה למאמן קבוצת הכדורסל של אוניברסיטת בלארמין אשר בלואיוויל, קנטקי, אותה אימן במשך 7 שנים.
בעונת 1970/1971 אימן את קבוצת קנטקי קולונלס מליגת ה-ABA בשני משחקים, בין פיטורי המאמן ג'ין רודס לבין מינויו של פרנק רמזי לתפקיד.
בעת הקמת קבוצת סן דייגו קונקיסטדורס מה-ABA מונה גרוזה לג'נרל מנג'ר שלה, ולקראת עונת 1974/1975 מינה את עצמו למאמנה הראשי, כמחליפו של המאמן היוצא וילט צ'מברלין.
לאחר שפתח את העונה עם מאזן ניצחונות שלילי 15–23 התפטר גרוזה מתפקידו, ונשאר בתפקיד הג'נרל מנג'ר עד פירוק הקבוצה בשנת 1975.
לאחר קריירת האימון עבד גרוזה כמנהל מכירות.
בשנת 1995 נפטר כתוצאה ממחלת הסרטן, בגיל 68.
אלכס בנדרסקי (נולד בשנת 1975) הוא מתרגם ישראלי.
אלכס בנדרסקי נולד בקישינב שבמולדובה.
בן לאם מורה להיסטוריה ולאב מהנדס וממציא.
סבו, יעקב מאירסון, היה ממייסדי התנועה הקומוניסטית בארץ ישראל ב-1919. לאחר מאבק ארוך לעלות לישראל מברית המועצות, במהלכו נפטר אביו, הותרה עליית משפחתו בשנת 1983.
התגורר בראשון לציון ולמד בגימנסיה גן נחום.
שירת בצה"ל שירות חובה מלא ומילואים במהלכו השתתף במבצע חומת מגן ובמבצעים אחרים.
בין השנים 2004–2008 היה מוצב באירופה מטעם מערכת הביטחון הישראלית.
עוסק כיום בבדיקות תוכנה בחברה פיננסית.
תרגומיו התפרסמו בכתבי העת "עלי-שיח", "קשת" ועוד, ובמדורי תרבות של העיתונים היומיים.
היה המתרגם הראשון שתרגם לעברית את הפואמה הראשונה של אלכסנדר פושקין, "רוסלאן ולודמילה", במלואה.
תרגומיו לשיריהם של אנה אחמטובה ואלכסנדר פושקין התפרסמו בכתב העת "קשת".
ידוע גם בתור האישיות האינטרנטית "אלכס מהכרמל" העוסק בעיקר בפרשנות בנושא רוסיה ואוקראינה באתר החדשות רוטר.נט, ובתרגומים של מאמרים וכתבות בנושא ישראל מהעיתונות הרוסית.
מפעיל ערוץ טלגרם בשם "כרמל ניוז", אשר מונה למעלה מ-50,000 עוקבים, שבו הוא מעדכן בקשר עם מלחמת רוסיה-אוקראינה וכן מאז תחילת מלחמת חרבות ברזל אף ביחס למלחמה זו.
"רוסלאן ולודמילה" מאת אלכסנדר פושקין, הוצאה עצמית (2002)
"הפודל הלבן וסיפורי כלבים אחרים, הוצאת הקיבוץ המאוחד (2005)
פרס ראשון בתחרות הספרותית על שם ליס מלר (2002)
פרס ראשון בתחרות הספרותית על שם ליס מלר (2003)
סטיבן אלכסנדר ג'יימס הוא מוזיקאי ופזמונאי אנגלי, עיתונאי ויצרן גבינה.
ג'יימס ידוע בעיקר כבסיסט של להקת בלר.
ג'יימס נולד בבוסקומב, בורנמות' ולמד בבית הספר לדקדוק ממלכתי בורנמות', שם החל לנגן בלהקות.
הוא סיפר כי הביטלס הם השראתו להמשיך למוזיקה, והצהיר: ″הייתי מחוץ לבית הספר עם אבעבועות רוח כשג'ון לנון נורה בשנת 1980. ביליתי את השבוע בצפייה בקלטת VHS של סרט הביטלס Help!, ששודר בטלוויזיה ביום מותו.
אני עדיין צופה בזה פעם בשנה.
ואז קניתי ספר שירים של הביטלס וגיטרה, הבנתי את צורות האקורד והתחלתי לנגן ולשיר.
בשנת 1988 פגש ג'יימס את חברו לעתיד גראהם קוקסון במכללת גולדסמיתס, שם למד ג'יימס צרפתית.
קוקסון הכיר לג'יימס את חבריו הטובים דיימון אלברן ודייב רונטרי; אשר באותה תקופה היו חלק מלהקה בשם הקרקס.
בשנת 1989 הצטרף ג'יימס ללהקתו החדשה של קוקסון, אלברן ורונטרי, סימור, שלימים תיקרא בלר, בה חבר עד היום.
כיום ג'יימס חי באוקספורדשייר עם אשתו וחמשת ילדיו ומתפרנס מייצור גבינות וכתיבת כתבות לעיתונים שונים.
שלא כמו אלברן וקוקסון, ג'יימס לא הוציא שום חומר סולו, אף שהיה מעורב בפרויקטים צדדיים משותפים אחרים.
בשנת 1998 הקים ג'יימס את Fat Les עם השחקן קית' אלן והאמן דמיאן הירסט, והוציא (למעט שלושה אחרים) את שיר הנושא הבלתי רשמי "Vindaloo" למונדיאל פיפ"א בשנת 1998, שהגיע למקום השני במצעד הסינגלים בבריטניה.
ג'יימס בנוסף גם כתב שירים למריאן פיית'פול וג'יין מקדונלד, ועבד עם פלורנס אנד דה משין.
אלכס ג'יימס הוא כתב אוכל של The Sun ויש לו טור שבועי, 'Alex James on All Things Food'; כמו כן טור קבוע על חיי החווה והמשפחה ב"סאנדיי טלגרף" שכותרתו "Mucking In".
הוא גם כותב טור חודשי על גבינה למגזין Esquire.
אוטוביוגרפיה על החוויה של ג'יימס עם בלר, Bit of a Blur, פורסמה ביוני 2007 על ידי Little, Brown & Company.
מאז היא תוארה כ"מדריך הסופי לבריטפופ".
אלחנדרו "אלכס" בֶּרֶנְגֵר רמירו (בספרדית: Alejandro 'Álex' Berenguer Remiro; נולד ב-4 ביולי 1995) הוא כדורגלן ספרדי המשחק בעמדות הקשר ההתקפי והקיצוני באתלטיק בילבאו מהלה ליגה.
ברנגר נולד בפמפלונה, נווארה והוא תוצר מחלקת הנוער של אוססונה.
את הופעת הבכורה שלו בקבוצת המשנה הבוגרת של המועדון ערך בפברואר 2014 במסגרת הליגה הספרדית הרביעית.
ב-10 בספטמבר של אותה השנה, ברנגר רשם את משחקו הראשון במדי הקבוצה הבוגרת כאשר נכנס כמחליף בהפסד החוץ 2–0 לדפורטיבו אלאבס במסגרת גביע המלך הספרדי.
את משחקו הראשון במסגרת הליגה הספרדית השנייה ערך ב-10 בינואר של השנה החולפת, כשנכנס פעם נוספת כמחליף בתיקו אחת בחוץ מול רקראטיבו ולבה.
ברנגר כבש את שער הבכורה שלו בקריירה הבוגרת ב-30 באוגוסט 2015 בניצחון 0–1 על מיראנדס.
את משחקו הראשון בליגה הבכורה רשם ב-22 בספטמבר במסגרת הפסד הבית 2–1 לאספניול.
שער הבכורה שלו בליגה הגיע ב-5 באפריל 2017 במסגרת ניצחון החוץ 0–1 על דפורטיבו אלאבס.
ב-17 ביולי 2017, ברנגר נמכר לטורינו האיטלקית עבור חמישה וחצי מיליון אירו כולל מיליון אירו בונוסים.
ב-11 באוגוסט ערך את הופעת הבכורה בקבוצה בו הבקיע את שערו הראשון בניצחון 1–7 על טרפני בגביע האיטלקי.
ב-20 באוגוסט ערך את הופעתו הבכורה בליגה בתיקו אחת נגד בולוניה.
ב-11 בדצמבר הבקיע את שער הליגה הראשון שלו בניצחון 1–3 על לאציו.
ב-2 באוקטובר 2020 חתם באתלטיק בילבאו לארבע שנים.
בעונתו הראשונה בקבוצה הבקיע ברנגר שמונה שערי ליגה, וכן הבקיע מול לבאנטה בתוספת הזמן את שער הניצחון בחצי גמר גביע המלך הספרדי.
בעונת 2021/22 ברנגר לא הצליח לכבוש, והתחרה על מקום בהרכב עם השחקן הצעיר ניקו ויליאמס.
בפברואר 2022 הבקיע ברנגר בדקה ה-89 את שער הניצחון מול ריאל מדריד ברבע גמר גביע המלך, שהסתיים בתוצאה 0–1 לבילבאו.
אלכס דה קמפי , היא במאית וידאו קליפים, סופרת, תסריטאית, קומיקסאית, ובעלת טור בריטית-אמריקאית.
היא נולדה בארצות הברית אך בילתה שנים רבות בהונג קונג ובבריטניה.
בשנת 2005 דה קמפי כתבה את המיני-סדרה "Smoke" (בהוצאת IDW Publishing, אמנות מאת איגור קורדיי), אשר הייתה מועמדת לפרס אייזנר עבור הסדרה המוגבלת הטובה ביותר.
ב-2006 פרסמה סדרת מאנגה "Kat & Mouse" (בהוצאת Tokyopop, אמנות מאת פדריקה מנפרדי).
מרבית יצירותיה של דה קמפי נופלות מחוץ לז'אנר גיבורי העל, כאשר "Smoke" הוא מותחן פוליטי, ו-"Kat & Mouse" עוקב אחר הרפתקאותיהם של שני תלמידי תיכון בפתרון תעלומות ("CSI לגיל העשרה") היא פרסמה עבודות לילדים (למשל "Agent Boo") ובשביל השוק האירופי (למשל, סדרת מדע בדיוני-אפל "Messiah Complex" שפורסם בצרפתית).
עבודות נוספות חשובות כוללות את הקומיקס הנייד "Valentine", שתיאור העבודה עליו היה המוקד העיקרי בטור שלה "Uncanny Valleygirl" באתר תעשיית הקומיקס "Bleeding Cool".
בטור דעה שפרסם מנהל האתר ופובליציסט בתחום הקומיקס ריץ' ג'ונסטון הציע לכנות את הטכניקה שפיתחה אלכס לקומיקס נייד ב-"Valentine " על שמה.
ב-2013 פרסמה קומיקס אימה "זול" בשם "Grindhouse" עבור Dark Horse.
כתב העת של איגוד המדע הבדיוני הבריטי "Vector" שיבח את עבודתה של דה קמפי על "Grindhouse" כאחת משש עבודות מדע בדיוני פורצות הדרך במדיום הקומיקס, והצהיר: "אם מדע בדיוני היה אי פעם ז'אנר גברי, וקומיקס אי פעם מדיום גברי, דה קמפי היא החבלנית יוצאת הדופן [לקונספציה זו]."
באפריל 2015 היא השיקה מותחן באימג' קומיקס שכותרתו "No Mercy".
עם האמנית קרלה ספיד מקניל.
בנוסף, כתבה מיני סדרת קרוסאובר עבור ארצ'י קומיקס ו-Dark Horse Comics בשם "Archie vs.
Predator" בו חבורת ארצ'י פוגשת את הטורף.
הסדרה היא האחרונה בה ארצ'י וחבורתו מצוירים בסגנון הישן.
ב-2019 יצאה סדרת המשך בידי דה קמפי "Archie vs.
Predator II" בו הגרסאות ריבוט של חבורת ארצ'י מחד והטורף מאידך נפגשות.
ב-2015 היא כתבה סיפור דו-גליוני של וונדר וומן עבור DC Comics.
ב-2017 כתבה ביחד עם ארתור ווייט סיפור של השופט דרד המתרחש ביקום הקולנועי של הסרט דרד מ-2012, שפורסם בגליונות 386–388 של Judge Dredd Megazine.
בנובמבר 2018 הוכרז כי שירות הסטרימינג קראנצ'ירול יפיק סדרת מדע בדיוני אנימה בעולם בלייד ראנר בשם "Blade Runner: Black Lotus" שמתעתד לצאת ב-2021. דה קמפי כתבה לסדרה 2 פרקים.
ב-2019 הוציאה נובלה גרפית בשם "Bad Girls" עם האמן ויקטור סאנטוס המגוללת אחר שוד המתרחש לנוכח המהפיכה בקובה.
הספר זכה לשבחים וזיכה את דה קמפי ב-2 מועמדויות לפרס אייזנר.
עוד 2 מועמדויות לאייזנהר קיבלה ב-2019 עבור האנתולוגיה "Twisted Romance" שפרסמה סביב ולנטיינז דיי ב-Image Comics.
ב-2020 השיקה דה קמפי ביחד עם הבמאי דאנקן ג'ונס קומיקס במימון המונים בשם "MADI: Once Upon a Time in the Future" שמתרחש ביקום הקולנועי של סרטיו הקודמים "Moon" ו-"Mute" .
ב-2020 גם פרסמה את ספרה הראשון באורך מלא "The Scottish Boy".
פרקים מהספר פורסמו באינטרנט החל מ-2018.
היא לימדה "מאסטרקלאס BBC Two" על צילום סרטונים, עבור Blast (יוזמה של BBC לעידוד יצירתיות בקרב צעירים), והתמקדה באופן הכנת הקליפ שלה מאוקטובר 2007 "The Real Tuesday Weld versus The Puppini Sisters".
אלכס אדוארד אלברט דאווסט הוא רוכב אופני כביש מקצועי בריטי לשעבר, הוא הצטיין בדיסציפלינת מרוץ נגד השעון, וב-2015 הוא שבר את שיא השעה העולמי של ברכיבת מסלול ושיפר אותו ב-446 מטר, כשקבע שיא מרחק של 52.937 ק"מ.
בנו של פיל דאווסט, נהג מרוצים לשעבר.
דאווסט גדל ב-Little Baddow , ואחר למד בצ'למספורד.
בתחילה הוא עסק בשחייה כספורט, ושחה עד חמישה ימים בשבוע, לפני שהתחיל לרכוב על אופני הרים יחד עם אביו.
דאווסט החל את דרכו במועדון האופניים של מלדון והמחוז בעיר צ'למספורד.
כישרונו הוכר במהרה ודאווסט הפך לחלק מצוות הפיתוח של האקדמיה האולימפית הבריטית.
הוא ניצח באליפות בריטניה עד גיל 23 במרוץ נגד השעון ב-2008 וב-2009. בשנת 2010 רכב בקבוצה האמריקאית Trek Livestrong וזכה באליפות אירופה באופני כביש במרוץ נגד השעון, עד גיל 23. הוא גם זכה במדליית כסף מרוץ נגד השעון במשחקי חבר העמים ב-2010.
דאווסט חתם בקבוצת סקיי הבריטית כ"מקצוען מתחיל" לעונת 2011. הניצחון הראשון שלו עבור סקיי הגיע במרוץ נוקטורן בלונדון.
דאווסט סיים חמישי בדירוג הכללי בדנמרק רונדט ב-2011, תוך שסייע לחבר הקבוצה סיימון גרנס לנצח במירוץ.
הוא ניצח בקטע החמישי בטור דו פואטו-צ'רנטס וסיים במקום השני בדירוג הכללי.
בספטמבר הוא ניצח באליפות בריטניה נגד השעון .
כן ניצח בקטע נגד השעון בטור של בריטניה.
במארס 2012 שבר דאווסט את המרפק בשלושת הימים של ברוז'-דה פאנה וכתוצאה מכך החמיץ את המחצית הראשונה של עונת המרוצים.
דאווסט התאושש וסיים במקום השני באליפות הלאומית למרוצי כביש, ומאוחר יותר שמר על תואר אליפות המדינה במרוץ נגד השעון.
מאוחר יותר בספטמבר, התחרה דאווסט באליפות העולם באופני כביש של UCI בכל שלושת אירועי העילית של הגברים, וסיים במקום השמיני במרוץ האישי נגד השעון.
דאווסט סובל מהמופיליה ועונד שרשרת המפרטת את צרכיו הרפואיים בעת רכיבה.
בשיחה בתוכנית על רכיבה ב-ITV ביולי 2013, דאווסט ציין את מצבו הרפואי כגורם מפתח בבחירתו באופניים תחרותיים בצעירותו, מכיוון שמשחקים כמו כדורגל ורוגבי נחשבו מסוכנים מדי.
אמו הכניסה רפידות ברכיים וכתפיים למדי בית הספר שלו והוא לבש אימוניות מיוחדות.
הוא כנראה ספורטאי העלית היחיד הסובל ממצב זה.
כתוצאה מכך, יש לו פטור מיוחד מדיניות ה"ללא מחטים" של האיגוד הבינלאומי לאופניים, שהונהגה בשנת 2011, כדי שיוכל להזריק לעצמו את חלבון הקרישה פקטור VIII כל 48 שעות.
דאווסט הקים את קרן הצדקה Little Bleeders במטרה להעלות את המודעות להמופיליה ולעודד ולתמוך בצעירים לעסוק בספורט.
יש לו גם ערוץ יוטיוב משלו, שם הוא מתעד את חייו כרוכב אופניים מקצועי.
אלכס דן (נולד ב-1962) הוא איש צבא ומנהל ישראלי.
שימש כמנכ"ל משרד המודיעין וכמשנה למנכ"ל רכבת ישראל, מנהל עסקי באלביט מערכות ונשיא PMI סניף ישראל.
שירת כמפקד וטייס מסוקים בחיל האוויר.
דן נולד בשנת 1962 וגדל במושב יד נתן שבחבל לכיש.
התגייס לצה"ל ב-1980 לחיל האוויר וב-1982 סיים קורס טיס מספר 97 במגמת נווטי מסוקים.
שירת כנווט מוביל בטייסת 123 ובטייסת 118.
ב-1986 חזר לבית ספר לטיס וסיים קורס טיס מספר 111 במגמת טייסי מסוקים.
שירת כטייס, מדריך ומוביל בטייסת 118 (טייסת "דורסי הלילה" מסוקי "יסעור"), וכיהן בה כמפקד גף מבצעים וסמ"ט ב' (מפקד גף הדרכה).
כיהן כסמ"ט א' (מפקד גף טיסה) בטייסת 123.
פיקד על טייסת 123 (טייסת "ציפורי המדבר" מסוקי "אנפה") ועל טייסת 124 (טייסת "החרב המתהפכת" מסוקי "ינשוף").
השתתף במאות פעילויות מבצעיות, בין השאר במבצע שלום הגליל, במערכה ברצועת הביטחון ובמלחמת לבנון השנייה.
הוביל את השתלטות האווירית במבצע תיבת נוח.
שימש ראש מחלקת מודיעין למבצעים בלהק המודיעין.
במילואים שירת כמוביל וטייס מסוקים, כמדריך בבית הספר לטיסה.
סיים טיסותיו בנובמבר 2021, קיבל את אות המופת בטיסה, משרת כמפקד (במילואים) בלהק מבצעי אוויר בחיל-האוויר.
לאחר שחרורו מצה"ל עבד באלביט מערכות בה שימש מנהל תוכניות ופיתוח עסקי בתחום ה-IT בחטיבת היבשה מ-2006 עד 2007, הקים ועמד בראש מנהלת ISTAR (מודיעין טקטי) בחטיבת המל"טים-מ-2007 עד 2010.
ב-2011 שימש כמנכ"ל הראשון של ערי חינוך.
ב-2015 החל לעבוד ברכבת ישראל, הקים וכיהן כמנהל אגף תאום ואסטרטגיה, אחראי על האינטגרציה של פרויקטי הרכבת, על יחידת התכנון התפעולי הרב שנתי ואחראי על הקמת יחידת הסייברויחידת החדשנות.
שימש כ-מנהל סיכונים ראשי של החברה עם מינויו למשנה למנכ"ל רכבת ישראל בנובמבר 2019 הקים את חטיבת משנה למנכ"ל ועמד בראשה.
ביולי 2021 מונה על ידי שר המודיעין, אלעזר שטרן, למנכ"ל משרד המודיעין ושימש בתפקיד עד פברואר 2023. בתקופת כהונתו קידם בין השאר את המודיעין לתחזית ארוכת טווח לאומית וקידום המודיעין הלאומי האזרחי, הקמת מרכז מודיעין לעליונות טכנולוגית,קידום מנגנון "סריקת האופק" זיהוי טכנולוגיות מפציעות והקמת חממה טכנולוגית בשיתוף שב"כ..
כמו כן היה נציג משרד המודיעין בוועדת השרים לענייני הזדקנות האוכלוסייה.
באוגוסט 2023 הצטרף כחוקר בכיר במרכז אלרם לחקר מדיניות ואסטרטגית אוויר וחלל באוניברסיטת תל אביב.
בנובמבר 2024 הצטרף כדירקטור לדירקטוריון של חברת נתיבי איילון.
דן היה חבר הנהלת העמותה לניהול פרויקטים סניף ישראל, סגן נשיא העמותה בין השנים 2008–2013 ונשיא העמותה בין השנים 2014–2016. הוא מומחה לניהול פרויקטים (PMP).
בשנים 2012–2015 היה חבר הוועד המנהל של בוגרי המכללה לביטחון לאומי וריכז הקשר עם מבל"ל (מכללת ביטחון לאומי לנוער).
דן בעל תואר ראשון בהנדסת תעשייה וניהול מאוניברסיטת תל אביב, בעל תואר שני בהצטיינות במדעי החברה מאוניברסיטת חיפה.
בוגר המכללה הבין-זרועית לפיקוד ולמטה ובוגר המכללה לביטחון לאומי.
בעל תואר דוקטור מהטכניון – הפקולטה לחינוך למדע וטכנולוגיה תחת הנחייתה של פרופסור מרים ריינר במעבדה למדדים פיזיולוגיים ועומס קוגניטיבי.
בין השאר פרסם מספר מאמרים בתחום מדדים פיזיולוגיים ולמידה.
במרכז אלרום מפרסם מאמרים בנושא מדיניות ואסטרטגיה של חיל האוויר, בין השאר בנושא שינוי תפיסתי בחיל האוויר והצורך במסוקי קרב.
בוגר קורס הכשרת דירקטורים של תפנית, בית הספר של מנהלים של האוניברסיטה הפתוחה.
דן הוא חבר בנבחרת הדירקטורים.
פיטר אלכסנדר בקט היה שחקן בריטי.
בטלוויזיה היה ידוע בעיקר מהופעתו בסדרה הקומית "2012" ובסדרת ההמשך "W1A".
בתיאטרון שיחק בין השאר בתפקיד היגינס במחזה "פיגמליון" בשנת 2017. עוד בתיאטרון גילם דמויות שונות בהן את דמותו של פידל קסטרו.
ב-2013 השתתף בפרויקט המוזיקלי "ניאון ניאון" באלבום "Praxis Makes Perfect".
ברדיו שיחק בקט בתפקיד מייקל בדרמה "Tracks" ברדיו 4 של ה-BBC.
הוא נפטר בביתו בדרום נורווד שבלונדון בגיל 35. לפי תוצאות החקירה נקבע שהוא התאבד בתלייה.
צוין בחקירה שהוא סבל מדיכאון כמעט שנה עד מותו.
ג'וזי רורק, במאית הסרט מרי, מלכת הסקוטים, הקדישה את הסרט לזכרו.
בסרט גילם את דמותו של וולטר מידמיי הצ'נסלור האנגלי.
אלכסנדר ויליאם גסקרת' הוא זמר, פזמונאי, גיטריסט, מוזיקאי ושחקן יליד אנגליה מהעיר בולטימור שבמרילנד.
הוא ידוע בעיקר כסולן, גיטריסט וכותב השירים העיקרי של להקת הרוק האמריקאית אול טיים לואו, מאז שהוקמה בשנת 2003.
כנער, גסקרת' היה חלק מלהקת קאברים בשם Crew Fighters.
זמן קצר לאחר מכן הוא פגש את ג'ק ברקאט, ששכנע אותו להקים את להקת אול טיים לואו ולהצטרף אליה.
All Time Low החלה לבצע גרסאות כיסוי לשירים של הלהקות בלינק-182 וגרין דיי.
בהמשך, הקמת הלהקה הושלמה והצטרפו אליה זק מריק (בס, קולות רקע) וריאן דוסון (תופים, כלי הקשה), שעזבו גם הם את Crew Fighters כדי להצטרף אליה.
גסקארת' החל לנגן עם חברו ללהקה ג'ק ברקאט בכיתה ח'.
בכיתה ט' הם צירפו את זאק מריק וריאן דוסון, והקימו את אול טיים לואו בשנת 2003. בשנת 2004, בעודם בתיכון, הם חתמו אצל אמרלד מון רקורדס והוציאו את המיני-אלבום הראשון שלהם, The Three Words to Remember in Dealing with the End.
בשנת 2005 הם הוציאו את אלבום הבכורה שלהם, The Party Scene.
בשנת 2006 חתמה הלהקה אצל הופלס רקורדס.
בשנת 2007 הם הוציאו את הסינגל "Dear Maria, Count Me In", שהגיע למעמד פלטינה ובשנת 2008 הוא הגיע למעמד פלטינה מרובעת על ידי בילבורד.
בשנת 2007 הם הוציאו גם את אלבום האולפן השני שלהם, So Wrong, It's Right.
בשנת 2009 הלהקה הוציאה את אלבום האולפן השלישי שלהם, Nothing Personal, אשר הגיע לראשונה למקום הרביעי במצעד בילבורד 200. בשנת 2010 הלהקה הוציאה שני מארזי תקליטור/DVD של MTV Unplugged ואת אלבום ההופעה Straight to DVD.
בשנת 2011, הלהקה חתמה אצל אינטרסקופ רקורדס והוציאה את אלבום האולפן הרביעי שלהם, Dirty Work.
בתחילת 2012 הלהקה חתמה מחדש אצל הופלס רקורדס והוציאה את אלבום האולפן החמישי שלהם, Don't Panic.
ב-7 באפריל 2015 הם הוציאו את אלבום האולפן השישי שלהם, Future Hearts, שהגיע למקום השני במצעד בילבורד 200, עם 75,000 עותקים שנמכרו בשבוע הראשון ליציאתו, ולמקום הראשון במצעד האלבומים הבריטי, עם 19,400 עותקים שנמכרו.
זהו אלבום המשך ל-Straight to DVD, המתעד את ארבע השנים האחרונות של הלהקה וכן כולל שירים מהופעה חיה נוספת.
בשנת 2017 הוציאה הלהקה שיר חדש בשם "Dirty Laundry" וחשפה כי הם עזבו את חברת התקליטים הופלס רקורדס וחתמו עם Fueled by Ramen שנה קודם לכן.
ב-2 ביוני 2017 הוציאה הלהקה את אלבום האולפן השביעי שלהם, Last Young Renegade.
בקיץ 2018 הוציאה הלהקה שני סינגלים חדשים, "Everything Is Fine" ו-"Birthday".
גסקרת' כתב שירים גם עבור/עם להקות אחרות כגון , מקבאסטד וסימפל פלאן.
מאז 2013 הוא גם מנחה את הפודקאסט Full Frontal עם חברו ללהקה ג'ק ברקאט.
גסקרת' הנחה גם את טקסי פרסי המוזיקה האלטרנטיבית לעיתונות לשנת 2015 ו-2016 יחד עם ברקאט.
ב־24 בינואר 2019 הודיע גסקרת' כי הוא מקים הרכב מוזיקלי חדש עם מארק הופוס מלהקת בלינק-182 בשם "סימפל קריצ'רס" .
באותו יום יצא לאור שיר הבכורה שלהם, "Drug".
ב-29 במרץ באותה שנה יצא המיני-אלבום הראשון של הלהקה, Strange Love.
בשנת 2021, לוהק לשחק בסרט הדרמה הביוגרפי "Spinning Gold".
הסרט יצא לאקרנים במרץ 2023, שם גילם את דמותו של המוזיקאי האמריקני פיטר קריס.
בין השנים 2004 ל-2008 גסקרת' השתמש במגוון סוגים של גיטרת גיבסון SG-X.
בסביבות אמצע 2013 השתמש גסקרת' במגוון סוגים של גיטרות בהזמנה אישית של PRS.
כיום גסקרת' משתמש בגיטרות פנדר.
גסקרת' נצפה גם עם גיטרות חשמליות של גיבסון.
גסקרת' הוא בוגר בית הספר התיכון דולייני, אותו סיים בשנת 2006. לגסקרת' יש שתי אחיות למחצה, ג'יליאן והלן, ונולד לו אח למחצה, טום, שמת כשגסקרת' היה בן 12. לזכרו, קעקע גסקרת' ורד על ידו השמאלית, וכתב את השיר "Lullabies".
ב-9 באפריל 2016, גסקרת' נישא לחברתו הוותיקה ליסה רוקו.
סוג הקול של גסקרת' הוא טנור.
המנעד הקולי שלו נע בין A2 ל-C#5.
פורמטים: CD, הורדה דיגיטליתThe Party Scene יצא לאור: 19 ביולי 2005
פורמטים: CD, הורדה דיגיטליתPut Up or Shut Up (EP) יצא לאור: 25 ביולי 2006
פורמטים: CD, הורדה דיגיטליתSo Wrong, It's Right יצא לאור: 25 בספטמבר 2007
פורמטים: CD, הורדה דיגיטליתNothing Personal יצא לאור: 7 ביולי 2009
פורמטים: CD, הורדה דיגיטליתDirty Work יצא לאור: 6 ביוני 2011
פורמטים: CD, הורדה דיגיטליתDon't Panic יצא לאור: 8 באוקטובר 2012
פורמטים: CD, הורדה דיגיטליתFuture Hearts יצא לאור: 3 באפריל 2015
פורמטים: CD, הורדה דיגיטליתLast Young Renegade יצא לאור: 2 ביוני 2017
פורמטים: CD, הורדה דיגיטליתWake Up, Sunshine יצא לאור: 3 באפריל 2020
פורמטים: CD, הורדה דיגיטליתJust Touch It שוחרר: TBA
אלכס ברנסון הוא עיתונאי לשעבר של הניו יורק טיימס ומחבר מותחנים וספרי עיון.
במהלך מגפת הקורונה, הופיע לעיתים קרובות בכלי התקשורת של הימין, כפר בחומרת המגפה, וטען כי מסכות פנים אינן יעילות.
אפידמיולוגים ומדענים אחרים חלקו על טענותיו.
ברנסון נולד בניו יורק וגדל באנגלווד, ניו ג'רזי.
הוא סיים את לימודיו באוניברסיטת ייל בשנת 1994 עם תואר ראשון בהיסטוריה וכלכלה.
ברנסון הצטרף לדנבר פוסט ביוני 1994 ככתב עסקי.
הוא פרסם 513 מאמרים עד אוגוסט 1996, כאשר עבר ל-TheStreet.com, אתר חדשות פיננסי שהוקם על ידי ג'ים קרמר.
בדצמבר 1999 הצטרף ברנסון ל"ניו יורק טיימס" ככתב תחקירים עסקיים.
בסתיו 2003 ובקיץ 2004 כיסה ברנסון את כיבוש עיראק בטיימס.
בהמשך סיקר את ענפי התרופות והבריאות והתמחה בנושאים הנוגעים לסמים מסוכנים.
החל מדצמבר 2008 דיווח ברנסון על שערוריית הונאת הפונזי] של ברנרד מיידוף בסך 50 מיליארד דולר.
הוא כתב 12 רומני ריגול, שכולם מציגים את אותו הגיבור, סוכן ה-CIA ג'ון וולס.
הרומן הראשון שלו, "המרגל הנאמן", יצא באפריל 2006 וזכה בפרס אדגר לרומן הראשון הטוב ביותר מאת סופר אמריקאי.
"המרגל הנאמן" דורג במקום הראשון ברשימת רבי-המכר של הניו יורק טיימס.
בשנת 2010 עזב ברנסון את הטיימס כדי להפוך לסופר במשרה מלאה.
הוא גר בהדסון ואלי, עם אשתו, פסיכיאטרית משפטית.
ב־2019 פרסם את הספר "ספר לילדיך: האמת על מריחואנה, מחלות נפש ואלימות" שספג לביקורת על טענותיו כי קנאביס גורם לפסיכוזה ואלימות.
בתחילת מגפת הקורונה ב-2020, ברנסון טען בחריפות כי בתקשורת מעריכים יתר על המידה את הסיכון לנגיף החדש, כי הוא מהווה סיכון מועט לצעירים אמריקאים, וכי הוא משמש כיסוי להתערבות מופרזת של הממשלה.
מומחים לבריאות הציבור דחו את טענותיו.
במאי 2020 הודיעה פוקס ניוז כי ברנסון יארח תוכנית טלוויזיה בשם "COVID Contrarian" בפלטפורמת הסטרימינג המקוונת שלה Fox Nation.
עם זאת, ביולי 2020, על רקע העלייה במקריי הקורונה ברחבי ארצות הברית, חזרה בה פוקס ניוז והסירה את ההודעה על התוכנית מאתר האינטרנט שלה.
בשנת 2021 צייץ ברנסון בטוויטר כי חיסוני COVID-19 הובילו לתופעות שליליות פי 50 בהשוואה לחיסון נגד שפעת.
חברת PolitiFact דירגה את הטענה כ"שגויה בעיקר".
פרס אדגר לרומן הביכורים הטוב ביותר לשנת 2007 עבור "המרגל הנאמן"
אלכס דורון (12 בפברואר 1942 – 13 בדצמבר 2022) היה עיתונאי ישראלי, מתרגם וסופר, ששימש עורך בעיתון "מעריב".
אלכס דורון (במקור, דבוסקין) נולד וגדל בתל אביב.
אביו עמנואל דבוסקין עבד בסוכנות היהודית ובש.ב (שירות הביטחון) ואמו, צביה, הייתה צלמת, שתיעדה כמה מהאירועים החשובים בהיסטוריה של תל אביב והתנדבה בארגון אימהות עובדות.
דורון למד בבית החינוך לילדי עובדים בתל אביב ואחר כך, בתיכון עירוני א'.
בצעירותו שיחק כדורסל במכבי דרום תל אביב אך פרש ממשחק עם גיוסו לצה"ל.
דורון שימש כתב נוער ב"מעריב לנוער".
בשנת 1962 הצטרף לעיתון "מעריב", שהיה אז הנפוץ בישראל.
הוא מילא שורה של תפקידי כתיבה ועריכה שונים בעיתון.
בין השאר, היה כתב ועורך באגף החדשות, כתב חינוך, תחבורה, תיירות ובריאות.
מילא שורה של תפקידי כתיבה ועריכה במדור הספורט של העיתון, בין השאר, ייסד וערך את המוסף השבועי "שבועספורט" בעיתון.
שימש שליח "מעריב" לשלוש אולימפיאדות (מונטריאול 1976, לוס-אנג'לס 1984, סיאול 1988), במשחקי עמי אסיה (1970, בנגקוק), אליפויות אירופה בכדורסל לנבחרות (פראג 1981; קאן 1983, נאנט 1983) ובשני גמרים גביע אירופה לאלופות (יורוליג).
בין השנים 1989 ל־2006 הקים וערך את מדור המדע ב"מעריב".
בה בעת היה פעיל אגודת העיתונאים ושימש בתפקידים שונים בה, בין השאר במסגרת בית הדין לאתיקה של האגודה.
לאחר פרישתו מ"מעריב" בשנת 2006 שימש כתב ועורך באתר האינטרנט "דוקטורס אונלי", המיועד לרופאים.
דורון למד לתואר במשפטים באוניברסיטת תל אביב, אך לא סיים את לימודיו.
בהמשך למד "ניהול מנגנון ומשאבי אנוש" בשלוחת לימודי החוץ של הטכניון בתל אביב.
היה נשוי לשולמית דורון והתגורר בהרצליה.
היה אב לשתי בנות ובן, הסופר והיזם אמיר דורון.
"גדולי הספורט בעולם" (הוצאת שלגי רמדור, שנת הוצאה 1978)
"גדולי הספורט בישראל" (עם משה לרר, הוצאת שלגי-רמדור, שנת הוצאה 1979)
פרק/ערך הספורט (היסטוריה, הענפים המרכזיים, חוקי משחק) במסגרת כרכי "אנציקלופדית עולם חדש" (הוצאת מעריב)
השתתפות בכתיבת פרקי הספר "ספורט ישראל" (עורך: נחמיה בן אברהם)
השתתפות בכתיבת ערכים בכרכי סדרת "צה"ל בחילו" (הוצאת מעריב)
תרגם חמישה כרכים שנתיים עוקבים (מ-1980) של "ספר השיאים של גינס" (הוצאת כרטא)
רב המכר "הספר המסוכן לבנים" (מאת האל איגולדן וקון איגולדן; הוצאת גלורי)
"דבר המומחים – התחזיות שלא בדיוק התגשמו" (מאת כריסטופר סרף, ויקטור נבסקי; מבוא למהדורה בעברית – ד"ר יוסי ורדי; הוצאת גלורי)
אוגוסטו אלחנדרו חוסה גונזלס (בספרדית: Augusto Alejandro José González; נולד ב-13 באוגוסט 1980), הידוע בשם אלכס גונזלס, הוא שחקן קולנוע וטלוויזיה ספרדי.
לאחר שגונזלס כיכב בסרטים קצרים ושיחק תפקיד משנה בסדרת הטלוויזיה קריירת הטלוויזיה שלו המריאה כשלוהק לתפקיד בסדרת הטלוויזיה "Un paso adelante".
בשנת 2005 לוהק לתפקיד ראשי בסרט הקולנוע "The Good Boy" עליו היה מועמד לפרס גויה בקטגוריית השחקן החדש הטוב ביותר.
באותה שנה שיחק בסדרת הטלוויזיה הספרדית, "Motivos personales".
בשנת 2006 שיחק לצד אנה דה ארמס בסרט הקולנוע "Una rosa de Francia".
בשנת 2011 שיחק בסרט הקולנוע האמריקאי "אקס-מן: ההתחלה".
שנה לאחר מכן שיחק בסרט הקולנוע "עקרב מאוהב".
בין השנים 2007–2014 שיחק בסדרות טלוויזיה רבות.
בשנת 2018 לשחק בסדרת הטלוויזיה "רשות לחיות", המשודרת בנטפליקס.
בשנת 2021 החל לשחק בתפקיד ראשי בעונה השנייה של סדרת הטלוויזיה הספרדית "טוי בוי" מבית נטפליקס.
באותה שנה שיחק בסרט הקולנוע הספרדי "על שירים ואהבה", שביימה חואנה מסיאס.
שנה כותרתתפקיד הערות 2005The Good Boyאנחל מועמדות לפרס גויה לשנת 2006 לשחקן החדש הטוב ביותר 2006 Una rosa de Francia אנדרס 2011 אקס-מן: ההתחלהאנוס קווסטד / ריפטייד 2012עקרב מאוהב ג'וליאן 2017אורביטר 9 אלכס2021על שירים ואהבהליאו
אלחנדרו "אלכס" בָּאֶנַה רודריגס (בספרדית: Alejandro "Álex" Baena Rodríguez; נולד ב-20 ביולי 2001) הוא כדורגלן ספרדי המשחק בעמדות הקיצוני והקשר ההתקפי באתלטיקו מדריד מהלה ליגה ובנבחרת ספרד.
באנה נולד ברוקטאס דה מאר, במחוז אלמריה שבאנדלוסיה, והצטרף למערך הנוער של ויאריאל ב-2011.
לקראת עונת 2019/2020, נכלל בסגל של קבוצת ויאריאל ב' מהליגה הספרדית השנייה, וערך את הופעת הבכורה שלו ב-14 בספטמבר 2019 בניצחון 3–0 על בדאלונה.
ב-13 ביולי 2020 הוא ערך את הופעת הבכורה שלו בקבוצה הראשונה של המועדון, בהפסד 1–2 לריאל סוסיאדד בלה ליגה.
הוא הבקיע את השער הראשון שלו בקבוצה הבוגרת ב-5 בנובמבר 2020 בניצחון 4–0 על מכבי תל אביב בליגה האירופית.
ב-19 באוגוסט 2021 הושאל לעונה אחת לז'ירונה מהליגה הספרדית השנייה.
שלושה ימים לאחר מכן ערך הופעת בכורה בתיקו 0–0 נגד לאס פאלמאס.
ב-8 בנובמבר כבש שער בכורה בהפסד 1–2 לטנריפה.
בסך הכל כבש חמישה שערים ב-42 הופעות בכל המסגרות, ועזר לקבוצה לעלות ללה ליגה בתום העונה.
לאחר חזרתו לוויאריאל עם פתיחת עונת 2022/2023 כבש צמד שערים, שעריו הראשונים בלה ליגה, במחזור הראשון של העונה, בניצחון של קבוצתו 3–0 את ריאל ואיאדוליד.ואת עונת החזרה שלו למועדון הוא סיים עם 12 שערים ב-48 הופעות בכל המסגרות.
בעונה הבאה במועדון הפך באנה לאחד הקשרים המובילים בליגה הספרדית.
הוא סיים את העונה עם 5 שערים ב-45 הופעות בכל המסגרות, אך גם כמלך הבישולים בלה ליגה עם 14 בישולים.
באנה ייצג את ספרד בנבחרות עד גיל 16, עד גיל 17, עד גיל 18, עד גיל 19 ועד גיל 20, ואף היהחלק מסגל נבחרת ספרד באליפות אירופה עד גיל 17 לשנת 2018 באנגליה.
הוא זומן לראשונה לסגל נבחרת ספרד הבוגרת על ידי המאמן לואיס דה לה פואנטה באוגוסט 2023, לצמד משחקי מוקדמות יורו 2024 נגד קפריסין וגאורגיה.
ב-12 בספטמבר 2023 ערך באנה את הופעת הבכורה שלו בנבחרת בניצחון 6–0 על קפריסין ואף הבקיע שער בכורה במשחק זה.
אלכס גרליס הוא עיתונאי וסופר יהודי המתמחה בכתיבת ספרי ריגול על תקופת מלחמת העולם השנייה.
גרליס, יליד גרימסבי, לינקולנשייר, בריטניה, הוא בנם של דוקטור לאון גרליס ודפנה גרליס.
יש לו אח, הוא נשוי, עם שתי בנות וארבעה נכדים.
גרליס למד במגמת משפטים ופוליטיקה באוניברסיטת האל ובסיום לימודיו פנה לתחום העיתונות.
החל מ-1984 עבד ב-BBC עד שפרש מעבודתו, ב-2011, כדי להתמסר לכתיבת רומנים.
2013, The Best of Our Spies, הטובה שבמרגלות, תורגם לעברית על ידי ניצה פלד והופיע ב-2018 בהוצאת פן.
2021, Agent in Berlin, סוכן בברלין, תורגם לעברית על ידי אילן פן והופיע ב-2023 בהוצאת ידיעות אחרונות.
2022, Agent in Peril, סוכן על הכוונת, תורגם לעברית על ידי אילן פן והופיע ב-2024 בהוצאת ידיעות אחרונות.
2023, Agent in the Shadows, סוכן בצללים, תורגם לעברית על ידי אילן פן והופיע ב-2025 בהוצאת ידיעות אחרונות.
המבקרת עלית קרפ כתבה ב"הארץ":
אלכס באנגורה הוא כדורגלן מסיירה לאון המשחק בעמדת המגן השמאלי בקבוצת מידלסברו מהפוטבול ליג צ'מפיונשיפ ובנבחרת סיירה לאון.
באנגורה גדל במחלקות הנוער של DRL ופיינורד.
הוא החל את הקריירה המקצוענית שלו בקמבור, במדיה ערך 106 הופעות ליגה והבקיע חמישה שערים במסגרת ליגת העל ההולנדית וליגת המשנה ההולנדית.
ב-1 בספטמבר 2023 חתם על חוזה לארבע שנים במידלסברו מהפוטבול ליג צ'מפיונשיפ.
ב-24 במרץ 2022 ערך באנגורה את הופעת הבכורה שלו בנבחרת סיירה לאון, בהפסד 0–3 לנבחרת טוגו במשחק ידידות.
אלכסנדר ג'יאנסקולי (נולד ב-3 בפברואר 1993), הידוע יותר בשמות הבמה שלו אלכס ג'י או, בעבר (סנדי) אלכס ג'י, הוא מוזיקאי, מפיק וזמר-יוצר אמריקאי.
הוא התחיל את הקריירה שלו עם הוצאת שירים עצמאית ב-Bandcamp והחל לבנות קהל עם הופעת הבכורה שלו בלייבל, DSU (2014), שיצא בחברת ההקלטות Orchid Tapes , שזכה לשבחי הביקורת ממבקרים שונים.
מאוחר יותר הוא חתם עם Lucky Number, שהוציאו מחדש את המהדורות הקודמות שלו, Rules ו-Trick (2012).
ב-2015 הוא חתם בחברת ההקלטות Domino והוציא את אלבום האולפן השישי שלו, Beach Music.
ואחריו ב-2017 את Rocket, שזכה לשבחים ולהכרה נוספת.
אלבום האולפן השמיני של ג'יאנסקולי House of Sugar, יצא ב-2019, ואלבומו התשיעי God Save the Animals יצא ב-23 בספטמבר 2022.
ג'יאנסקולי נולד בשנת 1993 בהייברטאון, פנסילבניה.
משפחתו של אביו מקורה באברוצו שבמרכז איטליה.
בגיל 11 הוא למד לנגן בגיטרה של אחיו והחל להקליט מוזיקה.
בזמן שלמד בתיכון האוורפורד, ג'יאנסקולי יצר שני אלבומים שחלק עם חברים.
הוא התנסה בסגנונות מוזיקליים שונים תוך כדי יצירת מוזיקה, שכללה את ה"טכנו הגותי " שיצר עם אחותו בלהקתם MOTHER, כמו גם את הפרויקטים של להקת התיכון שלו The Skin Cells, שתוארה כ"פופ רוק שהסתיים בטעות להיות פאנק ".
בשנת 2011, ג'יאנסקולי נרשם לאוניברסיטת טמפל, שם למד אנגלית בתקווה להיות מורה, אך בסופו של דבר נשר כדי להמשיך בקריירה מוזיקלית.
לאחר שהוציא בעצמו אלבומים, אי.פי וסינגלים שונים ב-Bandcamp מ-2010 עד 2012, הפופולריות של ג'יאנסקולי התפשטה מפה לאוזן, בלוגים וחשיפה על ידי מוזיקאים אחרים.
הפיידר כינה את ג'יאנסקולי "כותב השירים הסודי הטוב ביותר באינטרנט".
זה הוביל לכך ש - Orchid Tapes החתימו את Giannascoli בסגל שלה, כמו כן גם להוצאתו של האלבום הראשון שלו DSU (2014), שזכה לשבחים ממבקרי מוזיקה.
לאחר יציאת האלבום, ג'יאנסקולי יצא לסיבוב הופעות ברחבי צפון אמריקה ואירופה.
בנובמבר, DSU שוחרר על ידי Lucky Number באירופה בכל הפורמטים עם שתי רצועות בונוס חדשות.
מאוחר יותר, חברת התקליטים הוציאה מחדש גם את שני האלבומים הקודמים שלו, Rules ו-Trick שיצאו 2012.
בשנת 2015, ג'יאנסקולי חתם בחברת ההקלטות Domino ושחרר את האלבום הראשון שלו עם חברת ההקלטות הנקרא Beach Music ב-9 באוקטובר.
בשנה שלאחר מכן, ג'יאנסקולי עבד עם פרנק אושן על אלבומיו Endless ו-Blonde, סיפק גיטרות ועיבודים למספר שירים.
ב-2 במרץ 2017, ג'יאנסקולי הכריז כי אלבומו השני עם דומינו, ששמו הוא Rocket, ישוחרר ב-19 במאי והוציא את שני הסינגלים הראשונים של האלבום, "Bobby" ו"Witch".